તાપી જિલ્લાના સોનગઢ તાલુકાના ઘૂંટવેલના વડદા પ્ર.ઉમરદાના ગ્રામજનો તેમજ આસપાસના વિસ્તારના ગ્રામજનો માટે આજરોજથી એસટી તંત્ર દ્વારા બસ સેવા શરૂ કરવામાં આવતા ગ્રામજનો તેમજ ખાસ કરીને વિધાર્થીઓમાં આંનદની લાગણી પ્રસરી જવા પામી છે. આજરોજથી શરૂ થયેલ બસના ડ્રાયવર અને કંડકટરનું ગામના સરપંચ દ્વારા ફૂલ આપી સ્વાગત કરવામાં આવ્યું હતું.તેમજ એસટી નિગમના મેનેજર અને સરકારનો ગ્રામજનોએ આભાર માન્યો હતો. અતિ છેવાડે આવેલ ઘૂંટવેલના વડદા પ્ર.ઉમરદા ગામના લોકો અને વિધાર્થીઓ માટે અનેક વખત એસટી નિગમને લેખિતમાં તેમજ મૌખિકમાં રજુઆત કરી બસ સેવા શરૂ કરવા માંગણી કરી હતી.જેને લઇ એસટી તંત્ર દ્વારા આજરોજ ઘૂંટવેલના વડદા પ્ર.ઉમરદા રૂટ પર બસ સેવા શરૂ કરવામાં આવી છે.ગ્રામજનો સહિત મુસાફરોમાં આનંદની લાગણી પ્રસરી જવા પામી છે.